CELEX: C2006/010/51
Language: fi
Date: 2006-01-14 00:00:00
Title: Asia T-388/05: Kanne  20.10.2005  — Grünheid v. komissio

14.1.2006   
            
            
               FI
            
            
               Euroopan unionin virallinen lehti
            
            
               C 10/26
            
         Kanne 20.10.2005 — Grünheid v. komissio
   (Asia T-388/05)
   (2006/C 10/51)
   Oikeudenkäyntikieli: ranska
   Asianosaiset
   
      Kantaja: Sabine Grünheid (Overijse, Belgia) (edustaja: asianajaja E. Boigelot)
   
      Vastaaja: Euroopan yhteisöjen komissio
   Vaatimukset
   
               —
            
            
               6.10.2004 tehty ja 18.11.2004 tiedoksi annettu päätös on kumottava siltä osin kuin siinä kantajan palkkaluokka on määritetty tasolle A*8, ja on myös kumottava kaikki tästä johtuvat tai tähän liittyvät toimet,
            
         
               —
            
            
               6.7.2005 tehty ja 12.7.2005 tiedoksi annettu oikaistu päätös, jolla kantajan 18.2.2005 viitteellä R/162/05 rekisteröity valitus hylättiin, on kumottava,
            
         
               —
            
            
               vastaaja on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantaja, jonka komissio on rekrytoinut virkamieheksi 2003, vastustaa nostamallaan kanteella sitä, että hänen palkkaluokkansa on lopullisesti määritetty vanhalle tasolle A7, nykyään A*8. Kantaja katsoo, että hänen rekrytoimista edeltävä, yli 12 vuotta kestänyt ammatillinen kokemuksensa huomioon ottaen hänen palkkaluokkansa olisi pitänyt määrittää tasolle A6, nykyään A*10.
   Kanteensa tueksi kantaja väittää, että henkilöstösääntöjen, sellaisena kuin ne olivat voimassa ennen 1.5.2004, 31 artiklan 2 kohtaa on rikottu, samoin kuin komission päätöksiä, jotka koskevat palkkaluokkaan nimittämiseen sovellettavia arviointiperusteita, ja uusien virkamiesten luokan määrittämiseen liittyvää hallinnollista opasta, ja kyse on myös ilmeisestä arviointivirheestä. Kantaja väittää lisäksi, että kyse on yhdenvertaisen kohtelun periaatteen rikkomisesta siltä osin kuin komissio on aikaisemmin määrittänyt virkamiesten, joilla on vähäisempi tai sama pätevyys kuin kantajalla, palkkaluokan ylemmälle tasolle. Lopuksi kantaja väittää, että kyse on luottamuksensuojan periaatteen ja huolenpitovelvollisuuden loukkaamisesta.